Εκλογές στο Σουδάν

Στο Σουδάν διεξάγονται εκλογές για πρόεδρο και βουλή. Δικαίωμα ψήφου στις εκλογές έχουν όσες και όσοι είναι ηλικίας 18 ετών και άνω. 
Στις εκλογές του 2010 έγιναν δύο εκλογικές αναμετρήσεις για πρόεδρο, μία για τον Πρόεδρο της Δημοκρατίας του Σουδάν και μία για τον Πρόεδρο της κυβέρνησης του Νότιου Σουδάν. Η μονοθάλαμη Εθνοσυνέλευση αποτελείται από 360 μέλη και ανανεώθηκε για τελευταία φορά με εκλογές, τον Δεκέμβριο του 2000. 

Η νεοσύστατη Εθνική Βουλή του Σουδάν, της οποίας τα μέλη εξελέγησαν στα μέσα του 2005, αποτελείται από 2 σώματα. Η Εθνοσυνέλευση  (Majlis Watani) απαρτίζεται από 450 διορισμένα μέλη που εκπροσωπούν την κυβέρνηση, πρώην αντάρτες και άλλα κόμματα της αντιπολίτευσης. Το   Συμβούλιο των Πολιτειών (Majlis Welayat) έχει μέλη τα οποία εκλέγονται έμμεσα από τις βουλές των πολιτειών. Η θητεία όλων των μελών της Εθνικής Βουλής διαρκεί 6 χρόνια.

Το Σουδάν είναι μονοκομματικό κράτος, με κυρίαρχο κόμμα το Εθνικό Κογκρέσο. Ενώ επιτρέπονται τα πολιτικά κόμματα της αντιπολίτευσης, θεωρούνται ως μη έχοντα στην ουσία πιθανότητες να κυβερνήσουν.

Γενικές εκλογές

Πρόσφατες εκλογές

2015 

Οι τελευταίες εκλογές διεξήχθησαν τον Απρίλιο του 2015 και ήταν οι πρώτες από τότε που αποσπάστηκε το Νότιο Σουδάν και έγινε ανεξάρτητο κράτος, το 2011.

2010 
Στις γενικές εκλογές, οι οποίες διεξήχθησαν στις 11-15 Απριλίου 2010, ο Ομάρ Μπασίρ επανεξελέγη πρόεδρος με ποσοστό 68,2%. Οι εκλογές αναγνωρίστηκαν ως νόμιμες από διεθνείς φορείς, οι οποίοι επισήμαναν πάντως ορισμένες παρατυπίες. Για πρώτη φορά διεξήχθησαν και προεδρικές εκλογές στο Νότιο Σουδάν, με νικητή τον Σάλβα Κίιρ Μαγιαρντίτ από το Λαϊκό Απελευθερωτικό Κίνημα του Σουδάν, με ποσοστό 92,99% των ψήφων έναντι 7,01% για το Λαμ Ακόλ. To κόμμα του Μπασίρ κέρδισε και τις παράλληλες βουλευτικές εκλογές. Το κυβερνών NCP κέρδισε 73% των εδρών, ενώ το SPLM το 22%. Το υπόλοιπο 5% κέρδισαν μικρότερα κόμματα της αντιπολίτευσης.

 Πρόεδρος του Σουδάν, 11–15 Απριλίου 2010
|-
!style="background-color:#E9E9E9" align=left valign=top|Υποψήφιοι - Κόμματα
!style="background-color:#E9E9E9" align=right|Ψήφοι
!style="background-color:#E9E9E9" align=right|%
|-
|align=left valign=top|Ομάρ Χασάν αλ-Μπασίρ – Εθνικό Κογκρέσο
|6.901.694
|valign="top"|68,24%
|-
|align=left valign=top|Γιασίρ Αρμάν – Λαϊκό Μέτωπο Απελευθέρωσης του Σουδάν
|2.193.826
|valign="top"|21,69%
|-
|align=left valign=top|Αμπντουλάχ Ντενγκ Νχιάλ – Λαϊκό Κόμμα του Κογκρέσου
|396.139
|valign="top"|3,92%
|-
|align=left valign=top|Χατίμ Αλ-Σιρ – Δημοκρατικό Ενωτικό Κόμμα
|195.668
|valign="top"|1,93%
|-
|align=left valign=top|Αλ-Σαντίκ Αλ-Μαχντί – Κόμμα Ούμα
|96.868
|valign="top"|0,96%
|-
|align=left valign=top|Καμίλ Ιντρίς – ανεξάρτητος
|77.132
|valign="top"|0,76%
|-
|align=left valign=top|Μαχμούτ Αχμέτ Τζέχα – ανεξάρτητος
|71.708
|valign="top"|0,71%
|-
|align=left valign=top|Μουμπάρακ αλ-Φαντίλ – Κόμμα Εκσυγχρονισμού και Ανανέωσης Ούμα
|49.402
|valign="top"|0,49%
|-
|align=left valign=top|Μουνίρ Σέιχ Ελ-ντιν Τζαλάμπ – Νέο Εθνικό Δημοκρατικό Κόμμα
|40.277
|valign="top"|0,40%
|-
|align=left valign=top|Αμπντέλ-Αζίζ Χαλίντ – Σουδανικός Εθνικός Συνασπισμός
|34.592
|valign="top"|0,34%
|-
|align=left valign=top|Φατίμα Αμπντέλ-Μαχμούντ – Σουδανική Σοσιαλιστική Δημοκρατική Ένωση
|30.562
|valign="top"|0.30%
|-
|align=left valign=top|Μοχάμετ Ιμπραχίμ Νουγκούντ – Σουδανικό Κομμουνιστικό Κόμμα
|26.442
|valign="top"|0,26%
|-
|align=left valign=top|Σύνολο ψήφων
|10.114.310
|valign="top"|100,00%
|-
|align=left colspan=3|Πηγή: Sudan Tribune 
|}

Δημοψηφίσματα

1998 
Ένα νέο σύνταγμα εγκρίθηκε με δημοψήφισμα στις 27 Μαΐου 1998. Ο νέος καταστατικός χάρτης της χώρας υπερψηφίστηκε από το 96,7% των ψηφοφόρων, με τη συμμετοχή να αναφέρεται στο 91,9%. Υπογράφηκε και κατέστη νόμος του κράτους στις 30 Ιουνίου.

2016
Ένα δημοψήφισμα για το μόνιμο καθεστώς του Νταρφούρ εντός του Σουδάν διεξήχθη στις 11–13 Απριλίου 2016. Η αρχική ημερομηνία διεξαγωγής είχε προγραμματιστεί για την 1η και την 2α Ιουλίου 2011, ωστόσο καθυστέρησε. Η ειρηνευτική συμφωνία του Νταρφούρ που υπογράφηκε τον Μάιο του 2006 περιελάμβανε τον όρο να διεξαχθεί δημοψήφισμα στην περιοχή Νταρφούρ για τον καθορισμό του στάτους. Με τη συμφωνία συστάθηκε επίσης μια Περιφερειακή Αρχή για το Νταρφούρ. Στο δημοψήφισμα έκαναν μποϊκοτάζ πολλά άτομα, ενώ υπήρξαν και καταγγελίες για νόθευση ψήφων και ένταση. Τα αποτελέσματα ανακοινώθηκαν στις 23 Απριλίου 2016 και ήταν υπέρ της διατήρησης του σημερινού status quo.  Ειδικότερα, το 97,72% των ψηφοφόρων ενέκριναν την πρόταση να διατηρηθεί το σημερινό καθεστώς στο Νταρφούρ (με 5 πολιτείες) έναντι 2,28% για να γίνει μία ενιαία περιοχή. Η προσέλευση ήταν 72,9%.

Παραπομπές